75ம் ஆண்டு முதல் 79ம் ஆண்டு வரை “கெமர் ரூச்”(சிவப்பு கம்போடியர்கள்) ஆட்சியில் கம்போடியாவில் நடந்த ஏறத்தாழ பதினேழு லட்சம் வியட்நாம் வம்சாவளிகள் படுகொலைகளின் விசாரணை இப்போது தான் ஆரம்பமாகி இருக்கிறது. இதன் மூலகர்த்தாவான போல்போட் 98 இலேயே காலமாகிவிட்டார். ஆடிக்கொன்று ஆவணிக்கொன்று என, பெங்களூர் சொத்து குவிப்பு வழக்கு போல இழுத்து அடித்தார்கள். ஐநா தலையீடு இருந்ததும் இத்தனை காலதாமதம், இப்போது குற்றம் சாட்டப்பட்டவர்களுக்கு வயது எண்பதுக்கு மேலே. மொத்தமாக அந்த காலகட்டத்தில் மாத்திரம் மூன்று மில்லியன் பொதுமக்கள் படுகொலை செய்யப்பட்டார்கள். “Killing Fields” என்ற பதமே அங்கிருந்து தான் ஆரம்பமானது. எண்பதுகளில் சீனாவும் அமெரிக்காவும் “கெமர் ரூச்”சுக்கு உதவி செய்ய, அழிவுகள் தொடர்ந்தது. வழமை போலவே கொசுக்கடி போல அமெரிக்கா பொருளாதார தடை விதித்து தொட்டிலையும் ஆட்டியது. பின்னர் மன்னராட்சி(!), அப்புறம் இன்னொரு ஸ்கூப், பின்னர் ஜனநாயகம். முப்பது வருடங்களுக்கு பின்னர் சென்ற வருடம் யுத்தகுற்றங்களுக்கான விசாரணையில் முதலாவது தண்டனை விதிக்கப்பட்டது. இழப்புகளில் சின்ன இழப்பு பெரிய இழப்பு என்பது இல்லை தான். ஆனால் இத்தனை கொடுமை செய்த கெமர் ரூச்சர்களுக்கு முப்பது வருடம் கழித்து தான் விசாரணையே நடைபெறுகிறது என்றால், இன்னும் எத்தனை வருடம் காத்திருக்கவேண்டும் என்று கணக்கிடுங்கள்!